Държавен вестник, бр. 78, 2024 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  78
2. засяване на покривни култури в между­
редията, и/или
3. мулчиране.
Чл. 14. (1) Стандарт за ДЗЕС 7 „Сеитбообо­
рот (ротация) на културите върху обработваема 
земя, с изключение на култури, отглеждани 
под вода или диверсификация на културите“ 
се изпълнява чрез прилагане на ротация или 
чрез диверсификация на културите.
(2) При избор на ротация се прилагат след­
ните правила:
1. на обработваема земя с площ над 10 ха 
земеделският стопанин осигурява ежегодно 
смяна на отглежданата култура (ротация) на 
ниво земеделски парцел върху минимум 35 % 
от обработваемата земя в стопанството си;
2. втората култура се счита за ротация, 
ако е засята/засадена след прибирането на 
основната култура и е налична на парцела до 
подготовката на почвата за сеитба на следва­
щата основна култура;
3. при избор на изпълнението на настоящия 
стандарт чрез ротация земеделският стопанин 
след третата година е длъжен да гарантира, 
че всички земеделски парцели от обработва­
емата земя от стопанството са били обект на 
ротация по отношение на основната култура, 
отглеждана през референтната 2023 г.
(3) На обработваема земя с площ над 10 ха 
земеделският стопанин осигурява ежегодно 
разнообразяване на културите чрез диверси­
фикация при спазване на следните правила:
1. при стопанства, в които размерът на 
обработваемата земя е над 10 и до 30 ха вклю­
чително, диверсификацията на културите се 
състои в засяване на обработваемата земя в 
стопанството с поне две различни култури; 
основната култура не може да превишава 75 % 
от обработваемата земя;
2. при стопанства, в които размерът на 
обработваемата земя е повече от 30 ха, ди­
версификацията на културите се състои в 
засяване на обработваемата земя в стопан­
ството с поне три различни култури; основната 
култура не може да заема повече от 75 % от 
обработваемата земя, а двете основни култури 
не могат да обхващат заедно повече от 95 % 
от обработваемата земя.
(4) Изискванията за ротация не се отнасят 
за площи, заети с оризови клетки, многого­
дишни култури, треви и други тревни фуражи, 
и земя, оставена под угар.
(5) Изискванията, посочени в ал. 2 и 3, не 
се прилагат и в следните случаи:
1. стопанства, в които повече от 75 % от 
обработваемата земя се използва за произ­
водство на треви или други тревни фуражи, 
представлява земя, оставена под угар, засята е 
с бобови култури или съчетава тези употреби;
2. стопанства, в които повече от 75 % от 
отговарящата на условията за подпомагане 
земеделска площ е постоянно затревена площ, 
използва се за производството на треви или 
други тревни фуражи или за производството 
на култури под вода (оризища) през значи­
телна част от годината или от цикъла за 
отглеждане на културите, или съчетава тези 
употреби; или
3. с площ на обработваемата земя до 10 ха 
включително;
4. за земеделските площи, сертифицирани 
за биологично растениевъдство в съответствие 
с Регламент (ЕС) 2018/848 на Европейския 
парламент и на Съвета от 30 май 2018 г. относ­
но биологичното производство и етикетира­
нето на биологични продукти и за отмяна на 
Регламент (ЕО) № 834/2007 на Съвета (OB, 
L 150, 14.6.2018 г.), се счита, че отговарят на 
настоящия стандарт за ДЗЕС.
(6) Основна култура за целите на ДЗЕС 7 
при изпълнението на ротация или диверси­
фикация се счита културата, която земедел­
ският стопанин е декларирал като основна в 
заявлението за подпомагане за съответната 
стопанска година.
(7) Всички основни култури или ясно раз­
личими растителни остатъци от тях следва 
да са налични в периода 15 май – 15 юли в 
годината на кандидатстване.
(8) Земеделският стопанин може да от­
глежда повече от една основна култура през 
годината на заявяване.
(9) За целите на диверсификацията култура 
означава едно от следните:
1. култура от който и да е от различните 
родове, определени в ботаническата класи­
фикация на културите;
2. култура от който и да е от видовете при 
Brassicaceae, Solanaceae и Cucurbitaceae;
3. оставена под угар земя;
4. треви или други тревни фуражи.
(10) За целите на изчисляване на дяловете 
на различните култури при диверсификация:
1. площта, заета от дадена култура, може 
да включва особености на ландшафта, подле­
жащи на задължението за запазване съгласно 
стандарт ДЗЕС 8;
2. всеки хектар в рамките на цялата обработ­
ваема земя в дадено стопанство се отчита само 
веднъж в една референтна година.
(11) На площи със смесени култури, където 
културите се отглеждат в отделни редове, кул­
турите се броят като различни култури, когато 
заемат най-малко 25 % от тази площ. Площта, 
заета от различните култури, се изчислява, 
като площта, заета от смесените култури, се 
раздели на броя на културите, които заемат 
най-малко 25 % от тази площ, независимо от 
действителния дял на съответната култура 
на тази площ.
(12) При площи, на които смесените кул­
тури представляват основна култура, която 
се подсява с втора култура, площта се счита 
за заета само от основната култура.